En ny svensk undersøgelse vender den mediepolitiske diskussion herhjemme på hovedet og dokumenterer, at licens faktisk virker inspirerende på de private medier, blandt andet aviserne.

Undersøgelsen kommer mens vi herhjemme diskuterer, om DR fylder for meget i mediebilledet og om det er konkurrenceforvridning at levere gratis netnyheder, når nu dagbladene har svært ved at få folk til at betale for deres nyheder på nettet.

McKinsey står bag undersøgelse

I Sverige har man en statslig myndighed, der fører opsyn med det licens licensfinansierede fjernsyn og radio. Det er denne myndighed, der netop har udsendt en undersøgelse af, hvordan Sveriges Radio og TV (STV) påvirker de private medier, blandt andet aviserne.

Niels Frid-Nielsen Niels Frid-Nielsen er journalist på P1's daglige kulturprogram 'P1 Eftermiddag' og kommentator på dr.dk/kultur. Han har tidligere været kulturreporter på TV-avisen og kulturredaktør på avisen Aktuelt.

Undersøgelsen konkluderer, at svensk public service på ingen måde forhindrer de private medier i at udvikle sig.

Den svenske undersøgelse af et studie fra den globale rådgivningsvirksomhed McKinsey, der tilbage i 2000 påviste, at public service og private medier følges ad. i lande som England, Sverige og Tyskland står stærkt, der prioriterer de kommercielle stationer også smalle stofområder som kultur og børn.

I USA, hvor public service radio kun lyttes af ganske få, er kultur og børn dårligt nok synlige i sendefladerne hos de kommercielle.

Danske Medier: DR skal bag et log-in på nettet

Herhjemme har den private brancheorganisation Danske Medier netop foreslået, at DRs nyheder på nettet gemmes bag et log-in for at undgå konkurrenceforvridning med de danske netaviser, der kræver betaling. Sveriges Radio- og TV myndighed vil undersøge den problemstilling nærmere, men understreger, at det ud fra et demokratisk udgangspunkt er vigtigt, at der på nettet er fri og gratis adgang til nyheder.

Hvad betyder så denne nye viden for mediepolitikken i Danmark?